Fagollagako zementu-fabrika

Fagollagako zementu-fabrika Hernaniko Fagollaga auzoan egon zen zementu naturaleko lantegi bat izan zen. Fabrika eraikin desberdinek osatzen zuten, nagusiena kiskaltze labe zaharra izanik. Eraikin hau utzita dago eta landarediaz estalirik, baina hiru labeko bateria bat egitura aldetik sendo dago eta nahiz eta pitzadura handiren bat izan, ez du erortzeko arriskurik 21. mendearen hasierako egoerari dagokionez.https://www.euskariana.euskadi.eus/euskadibib/es/bib/1661290.do?queryId=233734&position=7&lo=grid

 Historia 
Fabrika XX. mende hasieran eraiki zutn, eraikuntzaren munduarekin lotura zuten enpresari eta industrial talde baten ekimenez, Santiago Alkizalete tartean. Honek, 1902ko irailean, aurretik Fagollagako paper-fabrika zaharrak hartutako lursailak, alokatu zituen, bertan zementua ekoizteko toki bat jartzeko. Papertegi zaharrago hura aurretiazko burdinolaren jarraipena zen, eta haien azpiegitura bat, Urumeako ur-kanala, aprobetxatu eta berritu zen zementu-fabrikarako. Desbideratze kanal hark 840 metro izan zituen. Ubideaz gain beste instalazio hauek zituen fabrikak: errotak eta hautsgailuak harria txikitzeko; turbina bat makinak eta jasogailuak mugi arazteko; labeak harria kiskaltzeko.

Zementua ekoizteko behar zuen harri guztia Bortoluanea baserririk gertu zegoen harrobi batetik ateratzen zuen airetiko kablearen bitartez fabrikara garraiatuz, eta ikatza Marieluts inguruan zeuden meatzeetatik (“La Luz” eta “San Emilio”). Une horretan instalazioak.

Enpresa ez zen suertatu errentagarri. Lehen jabea S. Alquizalete y Compañía enpresa izan izan zen, 1903an eratua; honek 1906an F. Miner y Compañía delakoari saldu zion, eta 1908an betiko itxi zen.

 Iruditegia 

 Erreferentziak 

 Kanpo estekak 

Kategoria:Fagollaga
Kategoria:Hernaniko ekonomia
Kategoria:Hernaniko kultura
Kategoria:Gipuzkoako Kultura Ondasunak
Kategoria:1908an desegindako enpresak
Kategoria:Desagertu edo beste enpresa batekin baturiko Euskal Enpresak